ddrg/super_eurlex huggingface dataset:
Terästeollisuuden työolojen yhdenmukaistamista käsittelevä sekakomitea



Virallinen lehti nro C 040 , 07/02/1998 s. 0012 - 0013



Terästeollisuuden työolojen yhdenmukaistamista käsittelevä sekakomitea (98/C 40/07) Komissio hyväksyi 24 päivänä syyskuuta 1997 tekemällään päätöksellä 97/645/EHTY terästeollisuuden työolojen yhdenmukaistamista käsittelevän sekakomitean säännöt, joissa määrätään seuraavaa: 2 artiklan 1 kohta: Sekakomitea muodostuu terästeollisuuden työnantajien ja työntekijöiden edustajista. Komissio nimeää sekakomitean jäsenet yhteisön tasolla muodostettujen työnantaja- ja työntekijäjärjestöjen ehdotuksesta seuraavasti: - yksi työnantajien ja yksi työntekijöiden edustaja jokaisesta jäsenvaltiosta, jossa tuotetaan terästä; tämä nostetaan kahteen työnantajien ja kahteen työntekijöiden edustajaan sellaisten jäsenvaltioiden kohdalla, joiden Euroopan hiili- ja teräsyhteisön teräsalalla työskentelevän työvoiman määrä on enemmän kuin 20 000 henkeä (Työvoiman määrä jäsenvaltioittain annetaan Eurostatin edeltävän vuoden viimeisenä kuukautena EHTY 2-31 tilastoissa.) - yksi työnantajajärjestöjen ja yksi työntekijäjärjestöjen edustaja yhteisön tasolla muodostetuista työnantaja- ja työntekijäjärjestöistä. 2 artiklan 2 kohta: Sekakomitean jäsenten toimikausi on kaksi vuotta. 2 artiklan 5 kohta: Komissio julkaisee sekakomitean jäsenluettelon tiedoksi Euroopan yhteisöjen virallisessa lehdessä. >TAULUKON PAIKKA> >TAULUKON PAIKKA>
Neuvoston ja komission tiedonanto - Euroopan talous- ja sosiaalitilastoja käsittelevän neuvoa-antavan komitean kokoonpano



Virallinen lehti nro C 142 , 07/05/1998 s. 0003 - 0005



Euroopan talous- ja sosiaalitilastoja käsittelevän neuvoa-antavan komitean kokoonpano (98/C 142/02) Komissio on 15 päivänä syyskuuta 1997 Euroopan talous- ja sosiaalitilastoja käsittelevän neuvoa-antavan komitean perustamisesta 25 päivänä helmikuuta 1991 tehdyn neuvoston päätöksen 91/116/ETY (1) ja erityisesti 4 artiklan mukaisesti nimennyt neljä edustajaa neuvoa-antavaan komiteaan: >TAULUKON PAIKKA> Neuvosto on komissiota kuultuaan 17 päivänä marraskuuta 1997 nimennyt: >TAULUKON PAIKKA> Neuvoa-antavan komitean jäseniä ovat myös: 1. raha-, rahoitus- ja maksutasetilastokomitean puheenjohtaja: >TAULUKON PAIKKA> 2. jäsenvaltioiden kansallisten tilastolaitosten johtajat tai pääjöhtajat: >TAULUKON PAIKKA> (1) Neuvoston päätös 91/116/ETY, tehty 25 päivänä helmikuuta 1991 (EYVL L 59, 6.3.1991, s. 21), sellaisena kuin se on muutettuna 14 päivänä huhtikuuta 1997 tehdyllä neuvoston päätöksellä 97/255/EY (EYVL L 102, 19.4.1997, s. 32).
Tiedonanto Neuvoston - EY:N JA yhdysvaltojen eläinlääkintäälan sopimus



Virallinen lehti nro C 122 , 21/04/1998 s. 0001 - 0001



EY:N JA YHDYSVALTOJEN ELÄINLÄÄKINTÄALAN SOPIMUS (98/C 122/01) Tehdessään päätöksen kansanterveyden ja eläinten terveyden suojelemiseksi toteutettavia toimenpiteitä elävien eläinten ja eläintuotteiden kaupassa koskevan Euroopan yhteisön ja Amerikan yhdysvaltojen välisen sopimuksen tekemisestä (1) neuvosto hyväksyi seuraavan lausuman: "Neuvosto panee merkille komission ja Yhdysvaltojen maatalousministeriön välisen kirjeenvaihdon ja päättää ottaa sen mukaan neuvoston pöytäkirjaan. Neuvosto korostaa, että nämä kirjeet ovat olennainen osa sen päätöstä Euroopan yhteisön ja Yhdysvaltojen välisen eläinlääkintäsopimuksen hyväksymisestä. Neuvosto ja komissio katsovat, että näissä kirjeissä ilmaistut poliittiset sitoumukset ovat välttämättömiä sopimuksen moitteettoman, tasapainoisen ja täysimääräisen täytäntöönpanon varmistamiseksi. Komissio sitoutuu neuvoston päätöksen 4 artiklassa määrätyn menettelyn mukaisesti siihen, että se soveltaa sopimuksen 14 artiklan määräyksiä käsitellessään mahdollisesti esiin tulevia täytäntöönpano-ongelmia, ottaen erityisesti huomioon sen, kuinka tärkeänä neuvosto päätöksessään Yhdysvaltain kirjeitä pitää. Komissio sitoutuu myös siihen, että jos edellä tarkoitetun kaltainen ongelma osoittautuu mahdottomaksi ratkaista, se toteuttaa sellaiset menettelyä koskevat toimet, joiden johdosta neuvosto voi ryhtyä sopimuksen 16 artiklassa tarkoitettuihin toimiin, ja käyttää keinoja, joihin yhteisö tämän sopimuksen 2 artiklan perusteella voi turvautua. Joka tapauksessa on selvää, että komission on tehtävä joukko sovelluspäätöksiä pysyvän eläinlääkintäkomitean puitteissa. Komissio odottaa, että sopimuksen ottaminen osaksi kansallista lainsäädäntöä kestää sopimuksen 8 artiklan mukaisesti joitakin kuukausia sen allekirjoittamisesta. Tänä aikana komissio seuraa tarkoin, miten Yhdysvallat soveltaa sopimusta. Neuvosto päättää tämän lausuman ja edellä mainittujen kirjeiden julkaisemisesta Euroopan yhteisöjen virallisen lehden C-sarjassa." (1) EYVL L 118, 21.4.1998, s. 1.
Komission tiedonanto - Tiedonanto kaikkia toimintoja hoitavien yhteisyritysten arvioimisesta Euroopan yhteisön kilpailua koskevien säännösten mukaan



Virallinen lehti nro C 066 , 02/03/1998 s. 0038 - 0038



Tiedonanto kaikkia toimintoja hoitavien yhteisyritysten arvioimisesta Euroopan yhteisön kilpailua koskevien säännösten mukaan (98/C 66/06) (ETA:n kannalta merkityksellinen teksti) Kesäkuun 30 päivänä 1997 annetussa neuvoston asetuksessa (EY) N:o 1310/97, jolla muutettiin yrityskeskittymien valvonnasta annettua neuvoston asetusta (ETY) N:o 4064/89 (1), kaikki kaiken itsenäiselle taloudelliselle yksikölle kuuluvan toiminnan hoitavat yhteisyritykset, jotka ovat yhteisönlaajuisia ja joiden perustamisen tarkoituksena tai seurauksena on itsenäisinä pysyvien yritysten kilpailukäyttäytymisen yhteensovittaminen, kuuluvat jälkimmäisen asetuksen soveltamisalaan. Tämän seurauksena edellä kuvatun kaltaisiin yhteisyrityksiin ei enää sovelleta neuvoston asetusten N:o 17 (2), (ETY) N:o 1017/68 (3), (ETY) N:o 4056/86 (4) ja (ETY) N:o 3975/87 (5) säännöksiä. Tämän vuoksi komission edellä mainittujen neuvoston asetusten toimeenpanemiseksi antamia asetuksia (EY) N:o 3385/94 (6), N:o 99/63/ETY (7), (ETY) N:o 1629/69 (8), (ETY) N:o 1630/69 (9), (ETY) N:o 4260/88 (10) ja (ETY) N:o 4261/88 (11), ja erityisesti niiden kommunikaatioita, valituksia, hakemuksia ja ilmoituksia koskevia säännöksiä ei voida soveltaa näihin yhteisyrityksiin. Lomaketta A/B, I, II ja III samoin kuin MAR- ja AER-lomakkeita muutetaan vastaamaan uutta oikeustilaa. Muihin kuin edellä kuvatun kaltaisiin yhteisyrityksiin, eli kaikkia toimintoja hoitaviin yhteisyrityksiin, jotka eivät ole yhteisönlaajuisia muutetussa asetuksessa (ETY) N:o 4064/89 tarkoitetussa merkityksessä ja joiden perustamisen tarkoituksena tai seurauksena on itsenäisinä pysyvien yritysten kilpailukäyttäytymisen yhteensovittaminen, samoin kuin yhteisyrityksiin, jotka eivät hoida kaikkea itsenäiselle taloudelliselle yksikölle kuuluvaa toimintaa, sovelletaan edelleen jo voimassa olevia säännöksiä. (1) EYVL L 180, 9.7.1997, s. 1. (2) EYVL 13, 20.2.1962, s. 204/62 (erityispainos 1994, 08 kilpailupolitiikka, nide 1, s. 8). (3) EYVL L 175, 23.7.1968, s. 1 (erityispainos 1994, 07 liikenne, nide 1, s. 54). (4) EYVL L 378, 31.12.1986, s. 4. (5) EYVL L 374, 31.12.1987, s. 1. (6) EYVL L 377, 31.12.1994, s. 28 (erityispainos 1994, 08 kilpailupolitiikka, nide 3, s. 42). (7) EYVL 127, 20.8.1963, s. 2268/63 (erityispainos 1994, 08 kilpailupolitiikka, nide 1, s. 32). (8) EYVL L 209, 21.8.1969, s. 1. (9) EYVL L 209, 21.8.1969, s. 11 (erityispainos 1994, 07 liikenne, nide 1, s. 92). (10) EYVL L 376, 31.12.1988, s. 1. (11) EYVL L 376, 31.12.1988, s. 10 (erityispainos 1994, 08 kilpailupolitiikka, nide 1, s. 104).
EUROOPAN RAHAPOLIITTISEN INSTITUUTIN LAUSUNTOEuroopan unionin neuvoston Euroopan yhteisön perustamissopimuksen, jäljempänä "perustamissopimus", 106 artiklan 6 kohdan ja 109 f artiklan 8 kohdan ja Euroopan keskuspankkijärjestelmän perussäännön 42 artiklan mukaiseen pyyntöön koskien komission ehdotusta neuvoston asetukseksi (EY, Euratom, EHTY), joka muuttaa Euroopan yhteisöille suoritettavaan veroon sovellettavista ehdoista ja menettelyistä annettua asetusta (ETY, Euratom, EHTY) N:o 260/68 (98/C 190/07)

CON/98/16

1. Tätä lausuntoa on pyytänyt 6 päivänä maaliskuuta 1998 päivätyllä kirjeellään Euroopan unionin neuvosto, joka lähetti tätä tarkoitusta varten ERI:lle asiakirjan KOM(97) 725 lopullinen. Asiakirja sisältää ehdotuksen ja siihen liittyvän selittävän muistion. Lausunnon antaminen kuuluu ERI:n toimivaltaan perustamissopimuksen 106 artiklan 6 kohdan ja 109 f artiklan 8 kohdan perusteella.

2. Euroopan yhteisöjen erioikeuksista ja vapauksista tehtyä pöytäkirjaa jäljempänä "pöytäkirja", sovelletaan EKP:hen EKPJ:n perussäännön 40 artiklan ja pöytäkirjan 23 artiklan mukaisesti. Ehdotuksen tarkoituksena on määrittää, miten EKP:n henkilöstöön sovelletaan pöytäkirjan 13 artiklaa, jonka mukaan Euroopan yhteisön laitosten ja toimielinten virkamiehet ja muut työntekijät ovat velvollisia suorittamaan yhteisöille veroa työnantajan maksamista palkoista ja palkkioista.

3. Ehdotuksessa esitetään, että ERI:ä koskeva vanha 12 a artikla korvataan uudella 12 a artiklalla ja että asetus tulee voimaan EKP:n perustamisen voimaantulopäivänä. ERI pitää tällaista korvaamista ongelmallisena siitä syystä, että vaikka ERI asetetaan selvitystilaan kun EKP on perustettu, selvitystila saatetaan päätökseen vasta kolmannen vaiheen alkuun mennessä. Siihen saakka, kunnes selvitystila on saatettu päätökseen, EKP ja (selvitystilassa oleva) ERI ovat kumpikin olemassa. ERI:n henkilöstö jatkaa tehtäviensä hoitamista EKP:ssä ERI:n sopimusehtojen mukaisesti, kunnes nämä sopimukset päättyvät tai ne korvataan EKP:n sopimuksilla. Samanaikaisesti palkataan uutta henkilöstöä EKP:n sopimusehdoilla. Sen vuoksi on tarpeen huolehtia siitä, että ERI:ä koskeva entinen 12 a artikla pysyy voimassa siihen päivään saakka, kunnes ERI:n selvitystila saatetaan päätökseen sekä siitä, että EKP:n henkilöstöön sovellettava yhteisön verotusta koskeva uusi 12 a artikla tulee voimaan EKP:n perustamisen voimaantulopäivänä.

4. Tämä lausunto julkaistaan Euroopan yhteisöjen virallisessa lehdessä.

Frankfurtissa 6 päivänä huhtikuuta 1998
EUROOPAN RAHAPOLIITTISEN INSTITUUTIN LAUSUNTOEuroopan unionin neuvoston Euroopan yhteisön perustamissopimuksen, jäljempänä "perustamissopimus", 106 artiklan 6 kohdan ja 109 f artiklan 8 kohdan ja Euroopan keskuspankkijärjestelmän perussäännön 42 artiklan mukaiseen pyyntöön koskien komission ehdotusta neuvoston asetukseksi (Euratom, EHTY, EY) niiden Euroopan yhteisöjen virkamiesten ja muun henkilöstön ryhmien määrittelystä, joihin sovelletaan Euroopan yhteisöjen erioikeuksista ja vapauksista tehdyn pöytäkirjan 12 artiklan ja 13 artiklan toisen kohdan ja 14 artiklan määräyksiä, annetun neuvoston asetuksen (Euratom, EHTY, ETY) N:o 549/69 muuttamisesta (98/C 190/08)

CON/98/17

1. Tätä lausuntoa on pyytänyt 6 päivänä maaliskuuta 1998 päivätyllä kirjeellä Euroopan unionin neuvosto, joka lähetti tätä tarkoitusta varten ERI:lle asiakirjan KOM(97) 725 lopullinen. Asiakirja sisältää ehdotuksen ja siihen liittyvän selittävän muistion. Lausunnon antaminen kuuluu ERI:n toimivaltaan perustamissopimuksen 106 artiklan 6 kohdan ja 109 f artiklan 8 kohdan perusteella.

2. Euroopan yhteisöjen erioikeuksista ja vapauksista tehty pöytäkirjaa, jäljempänä "pöytäkirja", sovelletaan EKP:hen EKPJ:n perussäännön 40 artiklan ja pöytäkirjan 23 artiklan mukaisesti. Ehdotuksen tarkoituksena on määrittää, miten EKP:n henkilöstöön sovelletaan pöytäkirjan 12 artiklaa, 13 artiklan 2 kohtaa ja 14 artiklaa, joiden mukaisesti Euroopan yhteisön laitosten ja toimielinten virkamiehet ja muut työntekijät nauttivat tietyissä suhteissa koskemattomuutta oikeudenkäyntimenettelyssä. Heihin ei sovelleta ulkomaalaisia koskevia ilmoittautumiskäytäntöjä, heillä on oikeus tuoda maahan verovapaasti tiettyjä omaan käyttöön tarkoitettuja tavaroita ja joiden mukaan määräytyvät mainittujen virkamiesten ja työntekijöiden muita kuin palkkatuloja koskevat kansalliset verotussäännöt.

3. Ehdotuksessa esitetään, että ERI:ä koskeva vanha 4 a artikla, korvataan uudella 4 a artiklalla ja että asetus tulee voimaan EKP:n perustamisen voimaantulopäivänä. ERI pitää tällaista korvaamista ongelmallisena siitä syystä, että vaikka ERI asetetaan selvitystilaan kun EKP on perustettu, selvitystila saatetaan päätökseen vasta kolmannen vaiheen alkuun mennessä. Siihen saakka, kunnes selvitystila on saatettu päätökseen, EKP ja (selvitystilassa oleva) ERI ovat kumpikin olemassa. ERI:n henkilöstö jatkaa tehtäviensä hoitamista EKP:ssä ERI:n sopimusehtojen mukaisesti siihen asti, kunnes nämä sopimukset päättyvät tai ne korvataan EKP:n sopimuksilla. Samanaikaisesti palkataan uutta henkilöstöä EKP:n sopimusehdoilla. Sen vuoksi on tarpeen huolehtia siitä, että ERI:ä koskevia entinen 4 a artikla pysyy voimassa siihen päivään saakka, kunnes ERI:n selvitystila saatetaan päätökseen sekä siitä, että EKP:n henkilöstöä koskeva uusi 4 a artikla tulee voimaan EKP:n perustamisen voimaantulopäivänä.

4. Tämä lausunto julkaistaan Euroopan yhteisöjen virallisessa lehdessä.

Frankfurtissa 6 päivänä huhtikuuta 1998
Komission tiedonanto - Osuuskuntien, keskinäisten yhtiöiden ja yhdistysten tai säätiöiden neuvoa-antavan komitean kokoonpano



Virallinen lehti nro C 192 , 19/06/1998 s. 0002 - 0002



Osuuskuntien, keskinäisten yhtiöiden ja yhdistysten tai säätiöiden neuvoa-antavan komitean kokoonpano (98/C 192/02) komissio on päättänyt 10 päivänä kesäkuuta 1998 tekemällään päätöksellä nimittää osuuskuntien, keskinäisten yhtiöiden, yhdistysten ja säätiöiden neuvoa-antavan komitean kolmivuotiskaudeksi (1) varsinaisiksi jäseniksi ja varajäseniksi seuraavat henkilöt: OSUUSKUNNAT Varsinaiset jäsenet BONELLA Alessandro CORNELLY Marc-Henry FAURA Iñaki MATHIS Agnès MATTSSON Elisabeth PAPAGIORJU Konstantinos TYRELL John WALKER Peter Varajäsenet CANAVEIRA de CAMPOS Manuel GRACÍA ARELLANO Antonio KLEMMEN Josef KUISMA Jouko PARPAIX Calixte SCHLÜTER Rainer TIXATOR Michèle WÜLKER Hans-Detlef KESKINÄISET YHTIÖT Varsinaiset jäsenet DINER Alexandre DURANTON Maurice HAMILTON Geert Jan LANDAU Dennis MAZZOLI Enea SANZ VALDÉS Jerónimo SELLITSCH Siegfried WITHERS Stephen Varajäsenet BAERENTSEN Jens KRAUS Alexandros LINDSTRÖM Birgitta MOREAU Hélène RETO Mariana SCHMEINCK Wolfgang SCHMITZ Michel WOHLNER Ellis YHDISTYKSET TAI SÄÄTIÖT Varsinaiset jäsenet ALIX Nicole ASCANI Giovanni CABRA de la LUNA Miguel Ángel de GRAAF Herbert GAINES Adam IOVENE Nuccio MELÍCIAS Vitor SVENSSON Raymond Varajäsenet CHARHON Francis DAVID Anne DE SCHRYVER Daniel FAURE Emmanuelle MANCINI Stefania MECKING Christopher MARTOS Fernando WEIDEL Christiana (1) Neuvoa-antava komitea on perustettu 13 päivänä maaliskuuta 1998 tehdyllä päätöksellä 98/215/EY.
Euroopan rahapoliittisen instituutin neuvoston lausunto Euroopan yhteisön perustamissopimuksen 109 l artiklan 1 kohdan ja Euroopan keskuspankkijärjestelmän ja Euroopan keskuspankin perussäännön 50 artiklan perusteella, Euroopan unionin neuvoston suosituksesta johtokunnan puheenjohtajaksi, varapuheenjohtajaksi ja muiksi jäseniksi Euroopan keskuspankkiin (EKP)



Virallinen lehti nro C 169 , 04/06/1998 s. 0014 - 0014



EUROOPAN RAHAPOLIITTISEN INSTITUUTIN NEUVOSTON LAUSUNTO Euroopan yhteisön perustamissopimuksen 109 l artiklan 1 kohdan ja Euroopan keskuspankkijärjestelmän ja Euroopan keskuspankin perussäännön 50 artiklan perusteella, Euroopan unionin neuvoston suosituksesta johtokunnan puheenjohtajaksi, varapuheenjohtajaksi ja muiksi jäseniksi Euroopan keskuspankkiin (EKP) (98/C 169/11) 1. Euroopan rahapoliittisen instituutin (ERI) neuvostolta pyydettiin Euroopan unionin neuvoston puheenjohtajan 2. toukokuuta 1998 päivätyssä kirjeessä lausuntoa samana päivänä annetusta neuvoston susosituksesta jäsenvaltioiden hallituksille valtion- tai hallitusten päämiesten tasolla nimittää: a) Willem Frederik Duisenberg EKP:n johtokunnan puheenjohtajaksi kahdeksan vuoden toimikaudeksi; b) Christian Noyer EKP:n johtokunnan varapuheenjohtajaksi neljän vuoden toimikaudeksi; c) EKP:n johtokunnan muiksi jäseniksi: i) Otmar Issing kahdeksaksi vuodeksi; ii) Tommaso Padoa-Schioppa seitsemäksi vuodeksi; iii) Eugenio Domingo Solans kuudeksi vuodeksi; iv) Sirkka Hämäläinen viideksi vuodeksi. 2. ERI:n neuvosto toteaa, että ehdokkaat ovat henkilöitä, joilla on arvostettu asema ja ammattikokemus rahatalouden tai pankkitoiminnan alalla. 3. ERI:n neuvostolla ei ole huomauttamista suositukseen koskien kaikkien ehdokkaiden nimittämistä EKP:n johtokuntaan. 4. ERI:n varapuheenjohtajalle on annettu tehtäväksi luovuttaa lausunto Belgian kuningaskunnan, Saksan liittotasavallan, Espanjan kuningaskunnan, Ranskan tasavallan, Irlannin, Italian tasavallan, Luxemburgin suurherttuakunnan, Alankomaiden kuningaskunnan, Itävallan tasavallan, Portugalin tasavallan ja Suomen tasavallan hallituksille. 5. Tämä lausunto julkaistaan Euroopan yhteisöjen virallisessa lehdessä. Tehty Frankfurt am Mainissa 5. toukokuuta 1998. ERI:n neuvoston puolesta Varapuheenjohtaja L. A. ROJO
Euron yhteiseksi rahakseen käyttöön ottavien jäsenvaltioiden ministerien ja keskuspankkien pääjohtajien, komission sekä Euroopan rahapoliittisen instituutin 3 päivänä toukokuuta 1998 antama yhteinen tiedonanto euron peruuttamattomien muuntokurssien määrittämisestä



Virallinen lehti nro C 160 , 27/05/1998 s. 0001 - 0002



EURON YHTEISEKSI RAHAKSEEN KÄYTTÖÖN OTTAVIEN JÄSENVALTIOIDEN MINISTERIEN JA KESKUSPANKKIEN PÄÄJOHTAJIEN, KOMISSION SEKÄ EUROOPAN RAHAPOLIITTISEN INSTITUUTIN 3 PÄIVÄNÄ TOUKOKUUTA 1998 ANTAMA YHTEINEN TIEDONANTO EURON PERUUTTAMATTOMIEN MUUNTOKURSSIEN MÄÄRITTÄMISESTÄ (98/C 160/01) Perustamissopimuksen artiklan 109 l kohdan 4 mukaisesti neuvosto vahvistaa euron peruuttamattomat muuntokurssit komission esityksestä ja Euroopan keskuspankkia (EKP) kuultuaan kolmannen vaiheen ensimmäisenä päivänä eli 1 päivänä tammikuuta 1999. Ohjatakseen markkinoita kolmatta vaihetta edeltävän kauden aikana euron yhteiseksi rahaksi käyttöön ottavien jäsenvaltioiden ministerit, näiden jäsenvaltioiden keskuspankkien pääjohtajat, Euroopan komissio ja Euroopan rahapoliittinen instituutti (EMI) ovat sopineet, millä menetelmällä euron peruuttamattomat muuntokurssit määritetään kolmannen vaiheen alkamispäivänä. Kolmannen vaiheen ensimmäisenä päivänä euron yhteiseksi rahakseen käyttöön ottavien jäsenvaltioiden valuuttojen tämänhetkisiä kahdenvälisiä ERM-keskuskursseja käytetään euron peruuttamattomien muuntokurssien määrittämiseksi. Nämä kurssit kuvastavat talouden perustekijöitä ja ovat euroalueeseen osallistuvien jäsenvaltioiden välisen kestävän lähentymisen mukaisia. Euron yhteiseksi rahakseen käyttöön ottavien jäsenvaltioiden keskuspankit varmistavat tarvittavin markkinatoimin, että 31 päivänä joulukuuta 1998 virallisen ecun päivittäisten valuuttakurssien laskemiseen käytettävän tavanomaisen menettelyn mukaan noteeratut markkinaehtoiset valuuttakurssit vastaavat oheisessa ristikkäiskurssitaulukossa esitettyjä kahdenvälisiä ERM-keskuskursseja. Tämä yhteisen tiedonannon kaikkien osapuolten hyväksymä menettely varmistaa, ettei perustamissopimuksen artiklan 109 l kohdan 4 edellyttämä euron peruuttamattomien muuntokurssien käyttöönotto sinänsä muuta eurolla 1:1 korvattavan ecun ulkoista arvoa. Oheisessa liitteessä on yksityiskohtaiset tiedot menettelystä. Komissio ehdottaa tämän mukaisesti laskettavia ja 31 päivänä joulukuuta 1998 julkaistavia virallisen ecun lopullisia valuuttakursseja neuvoston hyväksyttäväksi kolmannen vaiheen ensimmäisenä päivänä eli 1 päivänä tammikuuta 1999 euron ja osallistuvien valuuttojen välisiksi peruuttamattomiksi muuntokursseiksi. Heti kun euron ja kunkin osallistuvan valuutan välinen peruuttamaton muuntokurssi on hyväksytty, se on euron käyttöä koskevan lainsäädännön mukaisesti ainoa kurssi, jota käytetään euron ja kansallisen valuuttayksikön välillä kumpaankin suuntaan tehtävään muuntoon ja myös kansallisten valuuttayksiköiden välisiin muuntoihin. >TAULUKON PAIKKA>
Euroopan tilintarkastustuomioistuimen kertomus Euroopan hiili- ja teräsyhteisön tilinpäätöksestä 31 päivänä joulukuuta 1997



Virallinen lehti nro C 255 , 13/08/1998 s. 0028 - 0028



EUROOPAN TILINTARKASTUSTUOMIOISTUIMEN KERTOMUS Euroopan hiili- ja teräsyhteisön tilinpäätöksestä 31 päivänä joulukuuta 1997 1. Tämä kertomus koskee komission laatimien tilien luotettavuutta Euroopan hiili- ja teräsyhteisön perustamissopimuksen 45 c artiklan mukaisesti. 2. Tilintarkastustuomioistuin on tarkastanut Euroopan hiili- ja teräsyhteisön kirjanpidon ja tilinpäätöksen 31 päivältä joulukuuta 1997 yleisesti hyväksytyn tilintarkastuskäytännön mukaisesti ja tarpeellisessa laajuudessa. 3. Tilintarkastustuomioistuimen käsityksen mukaan oheinen tilinpäätös, joka sisältää taseen 31 päivältä joulukuuta 1997, 31 päivänä joulukuuta 1997 päättyneen varainhoitovuoden tuloslaskelman sekä erittelyn kyseisen varainhoitovuoden tuloksen käytöstä ja tilinpäätöksen liitetiedot, on laadittu yleisesti hyväksyttyjen kirjanpidon periaatteiden mukaisesti ja antaa oikean kuvan Euroopan hiili- ja teräsyhteisön varoista ja taloudellisesta tilanteesta 31 päivänä joulukuuta 1997 sekä yhteisön toiminnan tuloksesta samana päivänä päättyneeltä varainhoitovuodelta. Luxemburgissa 30 päivänä kesäkuuta 1998. Bernhard FRIEDMANN Tilintarkastustuomioistuimen presidentti Armindo de SOUSA RIBEIRO Tilintarkastustuomioistuimen jäsen
Euroopan keskuspankin lausunto Euroopan unionin neuvoston pyynnöstä Euroopan yhteisön perustamissopimuksen 109 l artiklan 4 kohdan mukaisesti ehdotuksesta neuvoston asetukseksi (EY) euron ja euron käyttöön ottavien jäsenvaltioiden valuuttojen välisistä muuntokursseista



Virallinen lehti nro C 412 , 31/12/1998 s. 0001 - 0002



EUROOPAN KESKUSPANKIN LAUSUNTO Euroopan unionin neuvoston pyynnöstä Euroopan yhteisön perustamissopimuksen 109 l artiklan 4 kohdan mukaisesti ehdotuksesta neuvoston asetukseksi (EY) euron ja euron käyttöön ottavien jäsenvaltioiden valuuttojen välisistä muuntokursseista (98/C 412/01) 1. Euroopan keskuspankki (EKP) sai 31 päivänä joulukuuta 1998 Euroopan unionin neuvostolta pyynnön antaa EKP:n lausunto Euroopan yhteisöjen komission ehdotuksesta (asiakirja KOM(1998) 732 päivätty 9 päivänä joulukuuta 1998) neuvoston asetukseksi (EY) euron ja euron käyttöön ottavien jäsenvaltioiden valuuttojen välisistä muuntokursseista. Tämän ehdotuksen mukaan muuntokurssit ovat seuraavat: 1 euro // = 40,3399 Belgian frangia 1 euro // = 1,95583 Saksan markkaa 1 euro // = 166,386 Espanjan pesetaa 1 euro // = 6,55957 Ranskan frangia 1 euro // = 0,787564 Irlannin puntaa 1 euro // = 1936,27 Italian liiraa 1 euro // = 40,3399 Luxemburgin frangia 1 euro // = 2,20371 Alankomaiden guldenia 1 euro // = 13,7603 Itävallan shillinkiä 1 euro // = 200,482 Portugalin escudoa 1 euro // = 5,94573 Suomen markkaa 2. EKP:n toimivalta antaa lausunto perustuu Euroopan yhteisön perustamissopimuksen 109 l artiklan 4 kohdan ensimmäiseen virkkeeseen. Tämän EKP:n lausunnon on hyväksynyt EKP:n neuvosto EKP:n työjärjestyksen 17.5 artiklan ensimmäisen virkkeen mukaisesti. 3. EKP vahvistaa ehdotettujen muuntokurssien laskelmat ja neuvoston asetuksen käyttämisen instrumenttina takeena sille, että Euroopan unionin neuvoston hyväksymiä muuntokursseja sovelletaan yleisesti ja kaikilta osiltaan oikeudellisesti velvoittavasti, ja että niitä sovelletaan suoraan kaikkiin oikeudellisiin asiakirjoihin, joissa viitataan osallistuvien jäsenvaltioiden valuuttoihin. 4. EKP suhtautuu myönteisesti päätökseen hyväksyä ja julkaista neuvoston asetus 31. joulukuuta 1998 ja saattaa se voimaan kello 00 paikallista aikaa 1. tammikuuta 1999. Tämä on takeena sille, että muuntokurssit ovat voimassa samana hetkenä kuin osallistuvien jäsenvaltioiden kansalliset valuutat korvataan eurolla, niin kuin neuvoston 3 päivänä toukokuuta 1998 euron käyttöönotosta antamassa asetuksessa (EY) N:o 974/98 on säädetty. 5. EKP toteaa, että, hyväksymällä muuntokursseiksi osallistuvien jäsenvaltioiden valuuttakurssit suhteessa ecuun Euroopan yhteisöjen komission 31. joulukuuta 1998 tekemien ja EKP:n vahvistamien laskelmien mukaisesti, joissa noudatetaan päivittäisten ecun virallisten kurssien vakiintunutta laskemistapaa, varmistetaan, että muuntokurssien määrääminen ei itsessään muuta ecun ulkoista arvoa. 6. Tämä lausunto julkaistaan Euroopan yhteisöjen virallisessa lehdessä. Tehty puhelinneuvottelussa 31 päivänä joulukuuta 1998. EKP:n puheenjohtaja Willem F. DUISENBERG